
Ministru kabineta noteikumi Nr. 322
Rīgā 2024. gada 4. jūnijā (prot. Nr. 23 7. §)
Grozījumi Ministru kabineta 2019. gada 9. jūlija noteikumos Nr. 328 "Sankciju koordinācijas padomes nolikums"
Izdoti saskaņā ar Starptautisko un Latvijas Republikas
nacionālo sankciju likuma 16. panta otro daļu
· Izdarīt Ministru kabineta 2019. gada 9. jūlija noteikumos Nr. 328 "Sankciju koordinācijas padomes nolikums" (Latvijas Vēstnesis, 2019, 142. nr.; 2021, 225. nr.; 2022, 248. nr.) šādus grozījumus:
· 1. Izteikt 1. punktu šādā redakcijā:
· "1. Sankciju koordinācijas padome (turpmāk – padome) ir Ministru kabineta izveidota konsultatīva institūcija, kuras mērķis ir koordinēt to uzraudzības institūciju darbību, kuras ir atbildīgas par starptautisko un Latvijas Republikas nacionālo sankciju izpildi, tās uzraudzību vai kontroli, un veicināt vienotu pieeju normatīvo aktu piemērošanā starptautisko un Latvijas Republikas nacionālo sankciju jomā."
· 2. Izteikt 3.1. apakšpunktu šādā redakcijā:
· "3.1. koordinēt normatīvo aktu vienveidīgu piemērošanu starptautisko un Latvijas Republikas nacionālo sankciju jomā, tai skaitā cīņā pret terorismu un masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu;".
· 3. Svītrot 3.2. apakšpunktu.
· 4. Svītrot 3.3. apakšpunktu.
· 5. Svītrot 3.4. apakšpunktu.
· 6. Papildināt ar 3.5. apakšpunktu šādā redakcijā:
· "3.5. veicināt valsts institūciju un privātā sektora sadarbību, izpildot starptautiskās un Latvijas Republikas nacionālās sankcijas."
· 7. Izteikt 6.27. apakšpunktu šādā redakcijā:
· "6.27. Nacionālās elektronisko plašsaziņas līdzekļu padomes pārstāvis;".
· 8. Izteikt 6.28. apakšpunktu šādā redakcijā:
· "6.28. Valsts kases pārstāvis;".
· 9. Papildināt ar 6.29. apakšpunktu šādā redakcijā:
· "6.29. Klimata un enerģētikas ministrijas pārstāvis."
· 10. Izteikt 12. punktu šādā redakcijā:
· "12. Padomes sēdes organizē ne retāk kā divas reizes gadā."

